సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
MSK Prasad: భారత సెలక్టర్లపై మండిపడ్డ మాజీ క్రికెటర్..!
మన జాతీయ సెలక్టర్లు ఎవరు..? వారికి అంతర్జాతీయ క్రికెట్ అనుభవం చాలినంత ఉందా..? భారత్ జట్టుని ఎంపిక చేసేందుకు వారు అర్హులైనా..? సెలక్టర్లు అంటే.. వారు కచ్చితంగా అంతర్జాతీయ స్థాయిలో ఎక్కువ మ్యాచ్‌లు ఆడి ఉండాలి - ఫరూఖ్ ఇంజినీర్
Samayam Telugu | Updated:
Nov 28, 2018, 03:03PM IST
భారత సెలక్టర్ల తీరుపై మాజీ క్రికెటర్ ఫరూఖ్ ఇంజినీర్ తీవ్ర స్థాయిలో మండిపడ్డాడు. ఆస్ట్రేలియా పర్యటనకి ఇటీవల టీ20, టెస్టు జట్టుని ఎంపిక చేసినసెలక్టర్లు.. టీ20ల్లో ధోనిపై వేటు వేసి టెస్టుల నుంచి శిఖర్ ధావన్, మయాంక్ అగర్వాల్‌ని తప్పించారు.
దేశవాళీ క్రికెట్‌లో రికార్డుల మోత మోగించిన మయాంక్ అగర్వాల్‌కి వెస్టిండీస్‌తో ఇటీవల ముగిసిన టెస్టు సిరీస్‌లో సెలక్టర్లు అవకాశం ఇచ్చినా.. తుది జట్టులో మాత్రం అతనికి చోటు లభించలేదు. దీంతో.. అతను నిరూపించుకునే అవకాశం లేకపోయింది. కానీ.. ఆస్ట్రేలియా పర్యటనలో అతనిపై వేటు వేసి.. ఫామ్ కోల్పోయిన మురళీ విజయ్‌‌ని టెస్టు టీమ్‌లోకి ఎంపిక చేశారు. దీంతో.. సెలక్టర్లు తీరుపై వెటరన్ ఓపెనర్ గౌతమ్ గంభీర్ నిన్న మండిపడుతూ ‘ఆటగాళ్లతో కుర్చీలాట ఆడొద్దు’ అని హెచ్చరించగా.. తాజాగా ఫరూఖ్ విమర్శలు గుప్పించాడు.